Stykket er et av få av Plautus’ stykker som ikke inneholder kjærlighet og erotikk, men tar opp mer seriøse temaer som krig, krigsfanger og slaveri. Det er ingen kvinneroller i stykket. Hovedpersonen Hegio beskrives mer nyansert og dypere enn de vanlige stereotypiske figurene i komedielitteraturen. Også forholdet herre/slave tegnes godt i figurene Filokrates og Tyndares, mens snylteren Ergasilus representerer den mer tradisjonelle komediestereotypen som det romerske publikum satte pris på.